**ДО**

**ПРЕДСЕДАТЕЛЯ НА**

**ОБЩИНСКИ СЪВЕТ**

**ГР. Сунгурларе**

**ДОКЛАДНА ЗАПИСКА**

**от Васил Панделиев – кмет на Община Сунгурларе**

**Относно:** Учредяване на МИГ на територията на общините Котел и Сунгурларе, във връзка с прилагане на подмярка 19.2. "Прилагане на операции в рамките на стратегии за Водено от общностите местно развитие" на мярка 19 "Водено от общностите местно развитие" (ВОМР) от Програмата за развитие на селските райони за периода 2014 - 2020 г. (ПРСР 2014 - 2020 г.).

**УВАЖАЕМИ дами и ГОСПОДА ОБЩИНСКИ СЪВЕТНИЦИ,**

Община Сунгурларе е поканена за учредяване на Местна Инициативна Група (МИГ) - публично-частно партньорство на територията на общините Котел и Сунгурларе.

Учредяването на МИГ е основна предпоставка и условие за прилагане на подмярка 19.2. "Прилагане на операции в рамките на стратегии за Водено от общностите местно развитие" на мярка 19 "Водено от общностите местно развитие" (ВОМР) от Програмата за развитие на селските райони за периода 2014 - 2020 г. (ПРСР 2014 - 2020 г.).

Учредяването на МИГ на територията на общините Котел и Сунгурларе следва да се извърши по Закона за Юридическите лица с нестопанска цел, като сдружение (СНЦ) в обществена полза.

 За целите на представителството на Община Сунгурларе в Учредителното и в последствие Общото събрание на МИГ, следва да се определи представител на Общината.

Предвид гореизложеното и на основание чл. 21, ал. 1, т. 15 от ЗМСМА и по реда на чл. 48, т. 1 от Наредбата за реда за придобиване, управление и разпореждане с общинско имущество на Община Сунгурларе предлагам на Общински съвет Сунгурларе да вземе следното:

**РЕШЕНИЕ:**

1. Общински съвет Сунгурларе дава съгласие Община Сунгурларе да участва в Местна инициативна група (МИГ) – публично-частно партньорство, която да се учреди и регистрира по Закона за юридическите лица с нестопанска цел, за осъществяване на дейност в обществена полза, имаща за цел да разработи, осигури капацитет и осъществи Стратегия за местно развитие на определената територия, съгласно подмярка 19.2. "Прилагане на операции в рамките на стратегии за Водено от общностите местно развитие" на мярка 19 "Водено от общностите местно развитие" (ВОМР) от Програмата за развитие на селските райони за периода 2014 - 2020 г. (ПРСР 2014 - 2020 г.).
2. Партньори в МИГ по т. 1, следва да бъдат Община Котел, Община Сунгурларе, както и представители на публичния, стопанския и нестопански сектори на територията на МИГ.
3. Община Сунгурларе ще се представлява в МИГ от Зам.Кмета на общината или упълномощено от него лице.

Кмет на Община Сунгурларе

 Васил Панделиев